wickkiey/tamil-wikipedia-chunked huggingface dataset:
# உதாசி

## வழிபாடு

உதாசிகள் சிவன், விஷ்ணு, துர்க்கை, பிள்ளையார், சூர்ய தேவன் ஆகிய ஐந்து இந்து தெய்வங்கள் அடங்கிய பஞ்சாயத்தானையும் வணங்குகிறார்கள்.
# இராவ் கோபால் இராவ்

**இராவ் கோபால் இராவ்** (Rao Gopal Rao) (14 சனவரி 1937 - 13 ஆகத்து 1994) ஒரு இந்திய நடிகரும், தயாரிப்பாளருமாவார். இவர்,தெலுங்குத் திரைப்படத்துறையிலும், தெலுங்கு நாடகங்களிலும் தனது படைப்புகளுக்கு பெயர் பெற்றவர். நாற்பது ஆண்டுகளுக்கும் மேலாக நீடித்த ஒரு திரைப்பட வாழ்க்கையில், நானூறுக்கும் மேற்பட்ட திரைப்படங்களில் பலவிதமான கதாபாத்திரங்களில் நடித்திருந்தார். இவர், நகைச்சுவை வேடங்களுடன் முன்னணி எதிரி கதாபாத்திரங்களின் கொடூரமான சித்தரிப்புகளுக்கு அறியப்பட்டார். 1990ஆம் ஆண்டில் ஆந்திரப் பல்கலைக்கழகம் இவருக்கு "கலா பிரபூர்ணா" என்ற பட்டத்தை வழங்கியது. மேலும் 1987ஆம் ஆண்டில் "நாதவிராத்", "சித்தூரு நாகையா விருது" போன்றவையும் வழங்கப்பட்டது.
# இராவ் கோபால் இராவ்

## திரைப்படங்கள்

*முத்யாலா முக்கு* (1975), *பக்த கண்ணப்பா* (1976), *கோரண்ட தீபம்* (1978), *மனவூரி பாண்டவுலு* (1978), *கலியுக ராவணாசுருடு* (1980), *தியாகய்யா* (1981), *ஊரிகி மோனகாடு* (1981), *குடாச்சாரி நெ. 1* (1983) 1983), *கைதி* (1983), *சேலஞ்* (1984), *ஜாக்கி* (1985), *புல்லட்* (1985), *அத்தகு யமுடு அம்மாய்கி மொகுடு* (1989), *லாரி டிரைவர்* (1990), *கொண்டவீதி தொங்கா* (1990), *கேங்க் லீடர்* (1991) போன்ற படைப்புகளில் எதிமறை பாத்திரங்களில் நடித்ததற்காக அறியப்பட்டார்
# இராவ் கோபால் இராவ்

## ஆரம்பகால வாழ்க்கை

இராவ் கோபால் இராவ் 1937 இல் இந்தியாவின் ஆந்திராவின் காக்கிநாடா அருகே கங்கனபள்ளியில் பிறந்தார். இவர் தனது சொந்தத் தயாரிப்பு நிறுவனம் மூலம் மேடையில் தனது வாழ்க்கையைத் தொடங்கினார். மேலும் பல நாடகங்களிலும் நடித்தார். எஸ். வி. ரங்கராவ் இவரது நாடகங்களைப் பார்த்து *பக்த பொட்டானா* (1966) என்ற படத்தின் இயக்குநர் குட்டா இராமிநீதுவுக்கு பரிந்துரை செய்தார். இவர், இந்த படத்திற்கு உதவி இயக்குநராகப் பணியாற்றினார். *பங்காரு சங்கெல்லு*, *மூகா பிரேமா* உள்ளிட்ட பிற படங்களில் உதவி இயக்குநராகவும் பணியாற்றினார்.
# இராவ் கோபால் இராவ்

## இறப்பு

இவர் 1994 ஆகத்து 13 அன்று தனது 57 வயதில் இறந்தார். *பிரேமா & கோ* என்ற திரைப்படம் இவரது மரணத்திற்குப் பிறகு வெளியிடப்பட்டது. இவரது மகன் ராவ் ரமேஷ் தெலுங்குத் திரைப்பட நடிகராக இருக்கிறார்.
# பெனி ஆறு

| image =
| image_size =
| image_caption =
| map =
| map_size =
| map_caption =
| pushpin_map =
| pushpin_map_size =
| pushpin_map_caption=  
| subdivision_type1 = நாடுகள்
| subdivision_name1 = வங்காளதேசம் மற்றும் இந்தியா
| subdivision_type2 = வங்காளதேசம்
| subdivision_name2 = கக்ராச்சாரி மாவட்டம்
| subdivision_type3 = இந்தியா
| subdivision_type3 = தெற்கு திரிப்புரா மாவட்டம்
| subdivision_type4 =
| subdivision_name4 =  
| length =
| width_min =
| width_avg =
| width_max =
| depth_min =
| depth_avg =
| depth_max =
| discharge1_location= வங்காள விரிகுடா
| discharge1_min =
| discharge1_avg =
| discharge1_max =  
| source1 =
| source1_location = கக்ராச்சாரி மாவட்டம், வங்காளதேசம்
| source1_coordinates= [, வங்காளதேச நாட்டின் கக்ராச்சாரி மாவட்டத்தின் ஊடாகப் பாய்ந்து, முடிவில் நவகாளி மாவட்டம் வழியாக வங்காள விரிகுடாவில் கலக்கிறது. இதன் துணை ஆறு முகுரி ஆறு ஆகும். பெனி ஆற்றின் மொத்த நீளம் 116 கிலொ மீட்டர் (72 மைல்) ஆகும். பெனி ஆற்றில் உள்ளூர் படகுப் போக்குவரத்து நடைபெறுகிறது.  
இந்தியா மற்றும் வங்காளதேசம் பெனி ஆற்று நீரைப் பகிர்ந்து கொள்வது பற்றிய தீர்வு இதுவரை எட்டப்படவில்லை.
# தாம் கர்ரன்

**தாமஸ் கெவின் கர்ரன் (**Thomas Kevin Curran (பிறப்பு மார்ச் 12, 1995) இங்கிலாந்துத் துடுப்பாட்ட அணி வீரர் ஆவார். இவர் இங்கிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகைல் விளையாடி வருகிறார். வலது கைவிரைவு வீச்சாளரான இவர் வலதுகை மட்டையாளர் ஆவார்.
# தாம் கர்ரன்

## ஆரம்பகால வாழ்க்கை மற்றும் கல்வி

இவர் முன்னாள் சிம்பாப்வே துடுப்பாட்ட அணி வீரர் கெவின் கர்ரனின் மகன் ஆவார். இவரது சகோதரர் நார்த்தம்டான்சயர் துடுப்பாட்ட அணி வீரர் பென் கர்ரன் ஆவார்.  
கேப் டவுனில் பிறந்த இவர் சிம்பாப்வேயில் உள்ள *ஸ்பிரிங் ஹவுஸ்*, *பிரிபேரட்டரி* ஆகிய பள்ளிகளில் பயின்றார்.
# தாம் கர்ரன்

## இருபது20

இவர் *குவாசுலு-நடல் இன்லாந்து* அணியில் 15 மற்றும் 17 வயதிற்குட்பட்டோருக்கான அணியில் இடம்பெற்றார். இவரது ஆட்டத்தினைக் கவனித்த இயன் கிரெய்க் இவரை சர்ரே லெவன் அணிக்காக விளையாட அழைத்தார். 2013 ஆம் ஆண்டில் பட்டியல் அ துடுப்பாட்டப் போட்டியில் அறிமுகமானார். எசெக்ஸ் அணிக்கு எதிரான போட்டியில் இவர் சர்ரே அணி சார்பாக விளையாடினார்.  
மிட்செல் ஸ்டார்க்கிற்குப் பதிலாக கொல்கத்தா நைட் ரைடர்ஸ் அணியில் 2018 இந்தியன் பிரீமியர் லீக் தொடரில் கலந்து கொண்டார்.  
2021 இந்தியன் பிரீமியர் லீக் தொடருக்காக இவரை டெல்லி கேப்பிடல்ஸ் அணி ஏலத்தில் எடுத்தது.
# சாத் பெலோ

**சாத் பெலோ** (Sadh Belo) அல்லது **சாத்** என்பது, பாக்கித்தானின் சிந்து மாகாணத்திலுள்ள, சுக்கூருக்கு அருகிலுள்ள சிந்து ஆற்றிலுள்ள ஒரு தீவு ஆகும். இது மிகவும் மதிக்கப்படும் இந்துக் கோயில்களுக்கு மிகவும் பிரபலமானது. இங்குள்ள கோயில்கள் வட இந்தியாவை மையமாகக் கொண்ட துறவற சாதுக்களின் மத பிரிவான உதாசி இயக்கத்துடன் தொடர்புடையவை. இந்த தீவு பாக்கித்தானின் மிகப்பெரிய இந்து கோவிலான தீரத் அஸ்தானுக்கு பிரபலமானது. இந்த வளாகத்தில் மேலும் எட்டு கோயில்கள், ஒரு நூலகம், உணவுக் கூடங்கள், ஒரு பெரிய தோட்டம், துறவிகளும் ஆன்மீகக் காரியங்களில் ஈடுபடும் மக்கள் தங்க விரும்பும் அறைகளும், குடியிருப்புகளும் உள்ளன.
# சாத் பெலோ

## சொற்பிறப்பியல்

இந்த தீவு ஒரு காலத்தில் காடுகள் நிறைந்த தீவாக இருந்தது. இது மேனக் பர்பத் என்று அழைக்கப்பட்டது. பின்னர் இந்துத் துறவியான பாபா பங்கந்தி மகாராஜ் என்பவர் இங்கு குடியேறினார். பின்னர் இந்த இடம் சாது பெலோ என்று அறியப்பட்டது. சாது பெலோ என்ற சொல்லுக்கு முனிவரின் காடுகள் என்று பொருள். சில ஆதாரங்களின்படி, சாத் பாலாவுக்கு "சயீத்" என்ற அரபு தளபதியின் பெயர் சூட்டப்பட்டுள்ளதகவும் தெரிகிறது. அவர் இத்தீவை ஆக்கிரமித்து தனது ஆட்சியை நிலைநிறுத்தினார்.
# சாத் பெலோ

## நிலவியல்

சாத் பெலோ தீவு புக்கூர் தீவிலிருந்து கீழ்நோக்கி உள்ளது. மேலும் அதிலிருந்து ஒரு குறுகிய நீளமான நதியால் பிரிக்கப்படுகிறது. இது ரோஹ்ரி மற்றும் சுக்கூர் இடையே பாயும் சிந்து நதியில் அமைந்துள்ளது. கோவில் வளாகம் இரண்டு ஒன்றோடொன்று இணைக்கப்பட்ட தீவுகளில் பரவியுள்ளது. சாத் பெலோவில் சமையலறை, வராண்டா, பல கோயில்கள் ஆகியவையும், தீன் பேலாவில் சமாதிகள், ஒரு பூங்கா, துறவிகள் தங்குமிடம் ஆகியவற்றையும் கொண்டுள்ளது.
# பெண்கள் பன்னாட்டு இருபது20

**பெண்கள் பன்னாட்டு இருபது20** **(WT20I)** குறைந்த அளவிலான நிறைவுகளைக் கொண்டு பெண்களால் விளையாடப்படும் துடுப்பாட்ட வடிவமாகும் . பெண்கள் பன்னாட்டு இருபது20 என்பது பன்னாட்டுத் துடுப்பாட்ட அவையில் உறுப்பினராக இருக்கும் இரு நாடுகளுக்கு இடையில் விளையாடப்படுவதனைக் குறிக்கிறது. முதல் போட்டி 2004 இல் இங்கிலாந்து மற்றும் நியூசிலாந்து அணிகளுக்கு இடையே நடைபெற்றது, இந்தப் போட்டி முதல் இருபது -20 சர்வதேச ஆண்கள் அணிகளுக்கு இடையே நடைபெறுவதற்கு ஆறு மாதங்களுக்கு முன்பு நடைபெற்றது. ஐ.சி.சி பெண்கள் உலகக் கிண்ணம் இருபது -20 தொடரானது 2009 இல் முதன்முதலில் நடைபெற்றது.  
ஏப்ரல் 2018 இல், ஐ.சி.சி அதன் அனைத்து நாடுகளுக்கும் பன்னாட்டு இருபது20 போட்டிகளில் விளையாடுவதற்கான அதிகாரத்தினை வழங்கியது. எனவே, 1 ஜூலை 2018 க்குப் பிறகு இரண்டு சர்வதேச அணிகளுக்கு இடையே விளையாடும் இருபது20 போட்டிகளும் சர்வதேச போட்டிகளாக கருதப்பட்டன.
# பெண்கள் பன்னாட்டு இருபது20

## அங்கத்துவ நாடுகள்

ஏப்ரல் 2018 இல், ஐ.சி.சி அதன் அனைத்து நாடுகளுக்கும் பன்னாட்டு இருபது20 போட்டிகளில் விளையாடுவதற்கான அதிகாரத்தினை வழங்கியது.
# பெண்கள் தேர்வுத் துடுப்பாட்டம்

**பெண்கள் தேர்வுத் துடுப்பாட்டம்** (Women's Test cricket) பெண்கள் துடுப்பாட்ட அணிகளால் விளையாடப்படும் அதிக நிறைவுகள் கொண்ட துடுப்பாட்ட வடிவம் ஆகும். இது ஆண்களால் விளையாடப்படும் தேர்வுத் துடுப்பாட்டத்தினை ஒத்தது.இது நான்கு ஆட்டப் பகுதிகளைக் கொண்டது. குறைந்த பட்சம் நான்கு நாட்களுக்கு மேல் விளையாடப்படும் துடுப்பாட்ட வடிவம் ஆகும். ஆனால் நடுவர் மற்றும் மைதான அளவு ஆகியவற்றில் ஆண்களுக்கான துடுப்பாட்ட வடிவத்தில் இருந்து சற்று மாறுபடுகிறது. 1934 ஆம் ஆண்டில் இங்கிலாந்து மற்றும் ஆத்திரேலிய அணிகளுக்கு இடையே முதல் போட்டி நடைபெற்றது. இதில் இதில் இங்கிலாந்து ஒன்பது இலக்குகள் வித்தியாசத்தில் வெற்றி பெற்றது.
# பெண்கள் தேர்வுத் துடுப்பாட்டம்

## நாடுகள்

பத்து பெண்கள் அணிகள் இதுவரையில் தேர்வுத் துடுப்பாட்டப் போட்டிகளில் விளையாடி உள்ளது.1934-35 ஆம் ஆண்டில் இங்கிலாந்து அணி ஆஸ்திரேலியா மற்றும் நியூசிலாந்து ஆகிய நாடுகளுக்கு சுற்றுப்பயணம் செய்து விளையாடியது. இந்த மூன்று அணிகளும் குறைந்தது 45 போட்டிகளில் விளையாடியுள்ளன. தென்னாப்பிரிக்கா அணி1960 இல் முதல் போட்டியில் விளையாடியது. இருப்பினும், நாட்டின் நிறவெறி கொள்கை காரணமாக சர்வதேச விளையாட்டிலிருந்து அவர்கள் விலக்கப்பட்டதன் காரணமாக அவர்கள் பதினொரு போட்டிகளில் மட்டுமே விளையாடியுள்ளனர். இது இந்தியா மற்றும் மேற்கிந்திய தீவுகளை விட குறைவான போட்டி எண்ணிக்கை ஆகும்.பாகிஸ்தான், அயர்லாந்து, நெதர்லாந்து மற்றும் இலங்கை தேர்வு கிய நான்கு அணிகளும் ஐந்துக்கும் குறைவான போட்டிகளில் போட்டியிட்டன.
**பெண்கள் தேர்வுத் துடுப்பாட்ட அணிகள்**  
| 74 |
| --- |
# ஜெகேஷ்வர் கோயில்கள்

**ஜெகேஷ்வர் கோயில்கள்** (**Jageshwar Temples**), இந்தியாவின் வடக்கில் உள்ள உத்தராகண்ட் மாநிலத்தின் குமாவுன் கோட்டட்தில் டேராடூன் மாவட்டத்தில் உள்ள ஜாகேஷ்வர் பள்ளத்தாக்கில் நகரா கட்டிடக்கலையில் அமைந்த 100 இந்துக் கோயில்களின் தொகுதியாகும். இக்கோயில்கள் கிபி 7 முதல் கிபி 12ஆம் நூற்றாண்டு வரை கட்டப்பட்டதாகும். இக்கோயில்கள் சிவன், விஷ்ணு, சூரியன், குபேரன், எமன், சண்டி, விநாயகர், சக்தி, பிற தெய்வங்களுக்கு அர்ப்பணிக்கப்பட்டதாகும். ஜாகேஷ்வர் கோயில்களை இந்தியத் தொல்லியல் ஆய்வகம் பராமரிக்கிறது. ஆடி அமாவாசை மற்றும் மகா சிவராத்திரி விழாக்கள் ஜாகேஷ்வர் கோயில்களில் கொண்டாடப்படுகிறது.
# ஜெகேஷ்வர் கோயில்கள்

## அமைவிடம்

நைனிடால் நகரத்திற்கு வடகிழக்கே 100 கிலோ மீட்டர் தொலைவில் ஜாகேஷ்வர் கோயில்கள் உள்ளது. இதனருகே கொத்தகூடம் தொடருந்து நிலையம் 125 கிலோ மீட்டர் தொலைவிலும், அல்மோரா 35 கி.மீ. தொலைவிலும், அரித்துவார் 131 கி.மீ. தொலைவிலும், பிதௌரகட் 88 கி.மீ. தொலைவிலும் உள்ளது.  
சிற்பத்தின் அருகே பார்வதி, விநாயகர் மற்றும் மயில் மேல் முருகன், கீழ்புறம் இசைக்கருவிகள் இசைப்பவர்கள்]]
# ஜெகேஷ்வர் கோயில்கள்

## கல்வெட்டுக்கள்

கிபி 7ஆம் நூற்றாண்டிற்கும், 12ஆம் நூற்றாண்டிற்கு இடைப்பட்ட காலத்திய 25 சமசுகிருதம் மற்றும் பிராமி கல்வெட்டுக் குறிப்புகள் ஜாகேஷ்வர் கோயில் சுவர்களிலும், தூண்களிலும் காணப்படுகிறது.
# சுக்கூர்

**சுக்கூர்** (Sukkur)என்பது பாக்கித்தானின் சிந்து மாகாணத்தில் சிந்து ஆற்றின் மேற்குக் கரையில் அமைந்துள்ள ஒரு நகரமாகும். இது வரலாற்று நகரமான ரோஹ்ரியிலிருந்து நேரடியாக அமைந்துள்ளது. கராச்சி மற்றும் ஐதராபாத்திற்கு அடுத்தபடியாக சிந்து மாகாணத்தில் மூன்றாவது பெரிய நகரமாகவும், மக்கள்தொகை அடிப்படையில் பாக்கித்தானின் 14 வது பெரிய நகரமாகவும் இது விளங்குகிறது. புதிய சுக்கூர் பிரிட்டிசு காலத்தில் சுக்கூர் கிராமத்துடன் நிறுவப்பட்டது. சுக்கூரின் மலை, புக்கூர் நதி தீவில் உள்ள மலையுடன், சில நேரங்களில் "சிந்து நுழைவாயில்" என்று கருதப்படுகிறது .
# சுக்கூர்

## சொற்பிறப்பியல்

இப்பகுதியில் வரலாற்று ரீதியாக ஏராளமாக உள்ள கரும்பு வயல்களைக் குறிக்கும் வகையில், சுக்கூர் என்ற பெயர் "சர்க்கரை," *ஷக்கர்* என்ற அரபு வார்த்தையிலிருந்து பெறப்பட்டிருக்கலாம். இது அந்த காலத்தில் பிராந்தியத்தின் ஒப்பீட்டு செழிப்புக்கான ஒரு குறிப்பாக இருக்கலாம். மற்றவர்கள் "*சுக்* " என்ற சிந்தி வார்த்தையிலிருந்து பெறப்பட்ட வார்த்தையிலிருந்தும் இந்த பெயர் வந்திருக்கலாம் என்று கருதுகின்றனர்.
# சுக்கூர்

## வரலாறு

சுக்கூரைச் சுற்றியுள்ள பகுதி ஆயிரக்கணக்கான ஆண்டுகளாக மக்கள் வசிக்குமிடமாக இருந்து வருகிறது. சுக்கூரின் புறநகரில் உள்ள ஒரு தொழில்துறை பூங்காவிற்கு அருகில் அமைந்துள்ள லக்கன்-ஜோ-தாரோவின் இடிபாடுகள் கிமு 2600 முதல் கிமு 1900 வரை 300 ஹெக்டேர் பரப்பளவில் உள்ளன. சிந்துவெளி நாகரிகத்தின் இரண்டாவது பெரிய நகரமான மொகெஞ்சதாரோவிலிருந்து 75 கிலோமீட்டர் தொலைவில் உள்ளது  
1839இல் ஒரு இராணுவத் தளத்தை நிறுவுவதற்கு இங்கு முன்பு பழைய சுக்கூர் ஆரம்பத்தில் ஒரு சிறிய கிராமமாக இருந்தது. சிந்து ஆற்றின் கரையில் சுண்ணாம்புக் கரையில் சுக்கூர் கட்டப்பட்டது. 8 ஆம் நூற்றாண்டில் அரபு படையெடுப்பாளர்கள் மூலம் கொண்டுவரப்பட்டதாக பேரீச்சை தோப்புகளால் இந்த நகரம் ஒரு காலத்தில் சூழப்பட்டிருந்தது.
# சுக்கூர்

## மக்கள்தொகை

சுக்கூர், கராச்சி மற்றும் ஐததராபாத்திற்கு அடுத்தபடியாக சிந்துவின் மூன்றாவது பெரிய நகரமாகும். பாக்கித்தானின் 2017 மக்கள் தொகை கணக்கெடுப்பின்படி இதன் மக்கள் தொகை 551,357 பேர் என்ற அளாவில் இருக்கிறது.
# திருமதி ஹிட்லர் (தொலைக்காட்சித் தொடர்)

**திருமதி ஹிட்லர்** என்பது ஜீ தமிழ் தொலைக்காட்சியில் ஒளிபரப்பான காதல் மற்றும் நகைச்சுவை நிறைந்த குடும்ப நாடகத் தொடர் ஆகும். இதில் அமித் பார்கவ் மற்றும் கீர்த்தனா பொதுவல் முக்கியக் கதாபாத்திரத்தில் நடித்துள்ளார்கள். இது ஜீ தொலைக்காட்சியில் ஒளிபரப்பான 'குடன் தும்சே நா ஹோ பயேகா' என்ற புகழ்பெற்ற இந்தி மொழி தொடரின் மறு ஆக்கம் ஆகும். இத்தொடர் திசம்பர் 14, 2020 முதல் சனவரி 8, 2022 ஆம் ஆண்டு வரை திங்கள் முதல் சனி வரை ஒளிபரப்பாகி 356 அத்தியாயங்களுடன் நிறைவுபெற்றது.
# திருமதி ஹிட்லர் (தொலைக்காட்சித் தொடர்)

## கதைச்சுருக்கம்

இது ஒரு இளம், குமிழி மற்றும் அழகான பெண்ணான ஹசினியைச் சுற்றி வருகிறது. யாரோ ஒருவர் தனது திறன்களை மீறும் எந்த நேரத்திலும் சவால்களை ஏற்றுக்கொள்வதே அவரது வாழ்க்கையில் அவரது குறிக்கோள். அபினவ் ஜனார்தன் (ஏ.ஜே) ஒரு முழுமையான ஆளுமை, அவர் ஒரு . அவர் பெரும்பாலும் உயர் தரங்களைப் போதிக்கிறார், மேலும் அவரைச் சுற்றியுள்ளவர்கள் மீது தனது வாழ்க்கை முறையையும் கட்டாயப்படுத்துகிறார். அவர்களுக்கு இடையேயான தனித்துவமான காதல் சிக்கலானது பிழைகள் நகைச்சுவையாக மாறுகிறது.  
ஹசினி தன்னை விட மூன்று வயதான மருமகளுக்கு மாமியார் ஆவார். இதைத் தொடர்ந்து, அவர்களின் வாழ்க்கையில் என்ன நடக்கிறது என்பதான் கதையின் முக்கிய அம்சமாக அமைகிறது.
# திருமதி ஹிட்லர் (தொலைக்காட்சித் தொடர்)

## நடிகர்கள்

### முதன்மை கதாபாத்திரங்கள்

- அமித் பார்கவ் - அபினவ் ஜனார்தன் (ஏஜே)
- கீர்த்தனா பொதுவல் - ஹாசினி
# திருமதி ஹிட்லர் (தொலைக்காட்சித் தொடர்)

## நடிகர்கள்

### அபினவ் குடும்பத்தினர்

- அம்பிகா - ஜெயம்மா (ஏஜேவின் தாய்) (2020-2021)
- சௌம்யா ராவ் நாடிக் (2020-2021) → மகாலட்சுமி (2021-2022) - அர்ச்சனா (ஏஜேவின் மூத்த மருமகள்)
- சுபலட்சுமி ரங்கன் (2020-2021) → சிவன்யா (2021-2022) - மாயா (ஏஜேவின் இரண்டாவது மருமகள்)
- பவ்யா ஶ்ரீ - சித்ரா (ஏஜேவின் மூன்றாவது மருமகள்)
# திருமதி ஹிட்லர் (தொலைக்காட்சித் தொடர்)

## நடிகர்கள்

### ஹாசினி குடும்பத்தினர்

- கீர்த்தனா - கீர்த்தி சக்கரவர்த்தி (சுவேதாவின் தாய் மற்றும் ஹாசினியின் மாற்றான் தாய்)
- கு. ஞானசம்பந்தன் - சக்கரவர்த்தி (ஹாசினி மற்றும் சுவேதாவின் தந்தை)
- சுவேதா செந்தில்குமார் - சுவேதா (ஹாசினியின் மாற்றான் தாய் சகோதரி; சக்கரவர்த்தி மற்றும் கீர்த்தியின் மகள்)
# திருமதி ஹிட்லர் (தொலைக்காட்சித் தொடர்)

## நடிகர்கள்

### துணைக் கதாபாத்திரங்கள்

- சைத்ரா ரெட்டி (2020) - பௌர்ணமி
- மஞ்சுளா (2020) → யமுனா சின்னத்துரை (2021-2022) - பரவல்லிகா (அபினாவின் முதல் மனைவி)
# திருமதி ஹிட்லர் (தொலைக்காட்சித் தொடர்)

## நேர அட்டவணை

இந்த தொடர் 14 திசெம்பர் 2020 முதல் திங்கள் முதல் வெள்ளி வரை மாலை 6:30 மணிக்கு ஒளிபரப்பாகி, 23 ஆகத்து 2021 ஆம் ஆண்டு முதல் திங்கள் முதல் சனி வரை மாலை 6 மணி முதல் 6:30 மணி வரை ஒளிபரப்பானது, பின்னர் முதல் பிற்பகல் 1:30 மணிக்கு நேரம் மாற்றப்பட்டு ஒளிபரப்பாகின்றது.  
| 13 டிசம்பர் 2021 - 8 சனவரி 2022 | <> திங்கள் - சனி </> | 15:30 |
| --- | --- | --- |
| 25 அக்டோபர் 2021 - 11 டிசம்பர் 2021 | <> திங்கள் - சனி </> | 13:30 |
| 18 அக்டோபர் 2021 - 23 அக்டோபர் 2021 | <> திங்கள் - சனி </> | 18:00 |
| 23 ஆகத்து 2021 - 16 அக்டோபர் 2021 | <> திங்கள் - சனி </> | 18:00-19:00 |
| 14 திசெம்பர் 2020 - 21 ஆகத்து 2021 | <> திங்கள் - சனி </> | 18:30 |
# திருமதி ஹிட்லர் (தொலைக்காட்சித் தொடர்)

## மறுதயாரிப்பு

இது ஒரு இந்தி மொழி தொடரான 'குடன் தும்சே நா ஹோ பயேகா' என்ற தொடரிலிருந்து எடுக்கப்பட்ட மறுதயாரிப்பாகும்.
| மொழி | தலைப்பு | அலைவரிசை | ஆண்டு |
| --- | --- | --- | --- |
| இந்தி | குடன் தும்சே நா ஹோ பயேகா | ஜீ தொலைக்காட்சி | 3 செப்டம்பர் 2018 – 11 செப்டம்பர் 2020 |
| தெலுங்கு | ஹிட்லர் காரி பெல்லம் | ஜீ தெலுங்கு | 17 ஆகத்து 2020 |
| தமிழ் | திருமதி ஹிட்லர் | ஜீ தமிழ் | 14 திசெம்பர் 2020 |
# திருமதி ஹிட்லர் (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஆப்பிரிக்கா, ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# ரோஹ்ரி

**ரோஹ்ரி** (Rohri) பாக்கித்தானின் சிந்து மாகாணத்தின் சுக்கூர் மாவட்டத்தின் அமைந்துள்ள ஒரு நகரமாகும். இது சிந்து ஆற்றின் கிழக்குக் கரையில் அமைந்துள்ளது. இது சிந்துவின் மூன்றாவது பெரிய நகரமான சுக்கூரிலிருந்து நேரடியாக அமைந்துள்ளது. ரோஹ்ரி நகரம் ரோஹ்ரி வட்டம் (தாலுகா)|வட்டத்தின் தலைநகரமாகவும், சுக்கூர் மாவட்டத்தின் வட்டமாகவும் கொண்டு இது ஒரு பெருநகரப் பகுதியை உருவாக்குகிறது.
# ரோஹ்ரி

## வரலாறு

ரோஹ்ரி பண்டைய நகரமான அரோருக்கு தொலைவில் உள்ளது. சௌவீர இராச்சியத்தின் தலைநகராக ரோருகா என்ற பெயரில் ஆரம்பகால பௌத்த இலக்கியங்களில் ஒரு முக்கியமான வர்த்தக மையமாக குறிப்பிடப்பட்டுள்ளது. 8 ஆம் நூற்றாண்டில் அரபு படையெடுப்பிற்கு முன்னர் நகரத்தின் வரலாறு பற்றி அதிகம் அறியப்படவில்லை. ஆனால் ரோர் வம்சத்தின் தலைநகராக அரோர் இருந்துள்ளது. அதைத் தொடர்ந்து இராய் வம்சமும் பின்னர் ஒரு காலத்தில் வடக்கு சிந்துவை ஆண்ட பிராமண அரச குலமும் இருந்துள்ளது.  
பொ.ச. 711 இல், முஸ்லிம் தளபதி முஹம்மது பின் காசிமின் இராணுவத்தால் அரோர் கைப்பற்றப்பட்டது. கி.பி 962 இல், ஒரு பெரிய பூகம்பம் இப்பகுதியில் தாக்கியது. இதனால் சிந்து நதியின் பாதை மாறியது. அரோர் பின்னர் **ரோஹ்ரியாக** மீண்டும் நிறுவப்பட்டது.  
ரோஹ்ரி 1200களில் சிந்துவோடு ஒரு பரபரப்பான துறைமுகமாக இருந்துள்ளது. மேலும் விவசாய விளைபொருட்களுக்கான முக்கிய வர்த்தக மையமாகவும் இருந்தது.
# ரோஹ்ரி

## காலநிலை

ரோஹ்ரிக்கு வெப்பமான பாலைவன காலநிலையான ( கோப்பன் காலநிலை வகைப்பாடு ) மிகவும் வெப்பமான கோடையும் லேசான குளிர்காலமும் உள்ளது. இது மிகவும் வறண்ட பகுதியாகும். சூலை முதல் செப்டம்பர் வரை மழைக்காலங்களில் மட்டுமே பெரும்பாலும் மழை பெய்யும். இதன் சராசரி ஆண்டு மழை 1991-2020 காலகட்டத்தில் 105.8 மி.மீ. 1994 ஆம் ஆண்டில் பதிவுசெய்யப்பட்ட மிக உயர்ந்த வருடாந்திர மழைப்பொழிவு 452.3 மிமீ ஆகும். இது 1941 ஆம் ஆண்டில் நகரத்தில் வறண்ட காலமாக இருந்ததால் மிகக் குறைந்த வருடாந்திர மழைப்பொழிவு 0 மிமீ ஆகும்.
# புதுப்புது அர்த்தங்கள் (தொலைக்காட்சித் தொடர்)

**புதுப்புது அர்த்தங்கள்n** என்பது 22 மார்ச் 2021 ஆம் ஆண்டு முதல் இரவு 8:30 மணிக்கு ஜீ தமிழ் தொலைக்காட்சியில் ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரில் தமிழ்த் திரைப்பட நடிகை தேவயானி, அபிஷேக் சங்கர், வி.ஜே. பார்வதி, நியாஸ் மற்றும் மேடைப் பேச்சாளர் திண்டுக்கல் ஐ. லியோனி ஆகியோர் நடித்துள்ளார்கள். இத்தொடர் மாமியார்-மருமகளின் பாசபந்தத்தை சொல்லும் தொடர் ஆகும்.  
இது ஜீ மராத்தி தொலைக்காட்சி தொடரான 'அக்கபாய் சாசுபாய்' என்ற மராத்தி மொழி தொடரின் மறு ஆக்கம் ஆகும். இந்த தொடரின் இறுதி அத்தியாயம் 20 நவம்பர் 2022 அன்று ஒளிபரப்பப்பாகி, 536 அத்தியாயங்களுடன் நிறைவு பெற்றது.
# புதுப்புது அர்த்தங்கள் (தொலைக்காட்சித் தொடர்)

## கதை

"சினேகா அடுக்குமாடி குடியிருப்பில்" வசிக்கும் விதவையான லட்சுமி, தன் குடும்பத்தை கவனித்துக்கொள்வதோடு, எல்லா வாழ்க்கைப் பிரச்சினைகளையும் நிம்மதியாக எதிர்கொள்கிறார். அவர் தனது மகன் சந்தோஷை ஒரு தாயாக வளர்த்தார், மேலும் தனது மாமனார் திருவேங்கடத்தையும் கவனித்து வருகிறார். அவள் எப்பொழுதும் தன்னைத் தவிர மற்ற அனைவரையும் நேசிப்பாள். பவித்ராவுடன் சந்தோஷ் திருமணம் முடிந்ததும், ஒரு உணவகத்திற்குச் சென்று உணவை முடித்துக் கொள்கிறார்கள். இந்த ஹோட்டல் பிரபல சமையல் கலைஞரான ஹரி கிருஷ்ணனுக்கு சொந்தமானது. அவன் லட்சுமியைக் கவனித்து அவளிடம் விழுகிறான். லக்ஷ்மியின் மருமகள் பவித்ரா, லட்சுமியின் வாழ்க்கையில் சிறிது மகிழ்ச்சியைக் கொண்டுவர பாடுபடுகிறார். குடும்பத்தினர் அடிக்கடி அவரை சந்தித்து மிகவும் நெருக்கமாக பழகுவார்கள். ஹரிக்கு ஒரு கோவிலில் புளியோதரை (புளி சாதம்) பிடிக்கும் ஒரு பெண் சமைத்த பிரசாதம் (அது லட்சுமி என்று தெரியாமல்) அந்தப் பெண்ணைக் கண்டுபிடிக்க விரும்புகிறான். ஒரு நாள், ஒவ்வொரு வெள்ளிக்கிழமையும் கோவிலில் லட்சுமி சமைத்த புளியோதரையைக் கண்டு, லக்ஷ்மியின் மீதுள்ள அன்பு அதிகரிக்கிறது. லக்ஷ்மியின் அடுத்த மாடியில் இருக்கும் தந்திரமான பெண்ணான பிரதிபா, லக்ஷ்மியை விரும்பாமல் ஒவ்வொரு முறையும் அவளை அவமானப்படுத்தி, லக்ஷ்மி மகிழ்ச்சியாக வாழக்கூடாது என்பதை உறுதி செய்யும் வரை நாட்கள் செல்கின்றன. ஹரி கிருஷ்ணன் லக்ஷ்மியிடம் இருந்து பூசணிக்காய் கேக் செய்ய வற்புறுத்துகிறார், ஆனால் குட்டி (சந்தோஷ்) காரணமாக அவர் மறுக்கிறார். உள்ளே நுழைந்த பிரதீபா தான் பூசணிக்காய் கேக்கை செய்ததாக கூறுகிறாள். மறுநாள் லக்ஷ்மியிடம் இருந்து ஹரியின் எண்ணைப் பெற்று அவனுக்கு போன் செய்தாள். மகிழ்ச்சியடைந்த பிரதிபா தனது நண்பர்களை தனது வீட்டிற்கு வரச் சொன்னார், ஆனால் அவள் கேக் செய்யத் தவறிவிட்டாள். இருப்பினும் லட்சுமி கேக் செய்கிறார். ஹரி லக்ஷ்மிக்கு நன்றி சொல்ல, இது பிரதிபாவை எரிச்சலூட்டுகிறது. லட்சுமி & ஹரிக்கு எதிராக சந்தோஷை ஆயுதமாக பயன்படுத்துகிறார். அவர் ஹரியை விரும்பவில்லை மற்றும் லக்ஷ்மியை எதிர்கொள்கிறார். சந்தோஷின் நடத்தை பிடிக்காத ஹரி கிருஷ்ணன், தன் சக ஊழியர்கள் முன்னிலையில் சந்தோஷை அவமானப்படுத்துகிறார். இது அவரை மிகவும் எரிச்சலூட்டுகிறது மற்றும் அவர் லட்சுமியை எதிர்கொள்கிறார்.
# புதுப்புது அர்த்தங்கள் (தொலைக்காட்சித் தொடர்)

## நடிகர்கள்

### முதன்மை நடிகர்கள்

- தேவயானி - லட்சுமி
- திருவேங்கடத்தின் மருமகள்; சந்தோஷின் தாய் மற்றும் பவித்ராவின் மாமியார்.
- அபிஷேக் சங்கர் - ஹரி கிருஷ்ணன்
- தனி மனிதன்; ஒரு சமையல் நிபுணர் மற்றும் லட்சுமியின் காதல் ஆர்வம்.
- வி.ஜே. பார்வதி - பவித்ரா
- சந்தோஷின் காதலி மற்றும் மனைவி; லட்சுமியின் மருமகள்.
- நியாஸ் - சந்தோஷ்
- லட்சுமியின் மகன்; பவித்ராவின் கணவர் மற்றும் திருவேங்கடத்தின் பேரன்.
- திண்டுக்கல் ஐ. லியோனி - திருவேங்கடம்
- லட்சுமியின் மாமனார் மற்றும் சந்தோஷின் தாத்தா
# புதுப்புது அர்த்தங்கள் (தொலைக்காட்சித் தொடர்)

## நடிகர்கள்

### துணை நடிகர்கள்

- ரமேஷ் கண்ணா - ராகவன்
- அருண் மற்றும் பவித்ராவின் தந்தை
- ஷீலா - வைதேகி
- அருண் மற்றும் பவித்ராவின் தாய்
- தருண் - அருண்
- பவித்ராவின் தம்பி
- ஸ்ரீநிதி சுதர்சன் - திவ்யா
- லட்சுமியின் குடியிருப்பில் வசிக்கும் பெண்
- தேவிப்பிரியா - பார்த்திபா
- லட்சுமியின் குடியிருப்பில் வசிக்கும் பெண்
- கே. எஸ். ஜெயலக்ஷ்மி - பரிமளம்
- லட்சுமியின் குடியிருப்பில் வசிக்கும் பெண்
# புதுப்புது அர்த்தங்கள் (தொலைக்காட்சித் தொடர்)

## மறு தயாரிப்பு

- **அக்கபாய் சாசுபாய்** என்ற தொடரின் மற்ற மறு தயாரிப்புகள்:  
| மொழி | தலைப்பு | தொலைக்காட்சி | ஒளிபரப்பப்பட்டது | அத்யாயங்கள் |
| --- | --- | --- | --- | --- |
| மலையாளம் | மனம்போல் மாங்கல்யம் | ஜீ கேரளம் | 28 டிசம்பர் 2020 | 2 ஜனவரி 2022 |
# புதுப்புது அர்த்தங்கள் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# சூரிய அணில்

**உயிரியல் வகைப்பாடு <span></span>**  
| திணை: | விலங்கு |
| --- | --- |
| தொகுதி: | முதுகெலும்பி |
| வகுப்பு: | பாலூட்டி |
| வரிசை: | கொறிணி |
| குடும்பம்: | சுரிடே |
| Tribe: | புரோடாக்சுஎரினி |
| பேரினம்: | *கெலியோசியூரசு*  
<small>டுரோசார்ட், 1880</small> |
| சிற்றினங்கள் |  |
| * *கெலியோசியூரசு காம்பியானசு*
* *கெலியோசியூரசு மூடாபிலிசு*
* *கெலியோசியூரசு பங்டேடசு*
* *கெலியோசியூரசு ருஃபோபிராச்சியம்*
* *கெலியோசியூரசு உருவென்சோரி*
* *கெலியோசியூரசு உண்டுலட்டசு* | } |  
**சூரிய அணில்** (*Sun squirrel*) (கெ*லியோசியூரசு* பேரினம்), என்பது செரினே துணைக் குடும்பத்தின் கீழ் வரும் புரோட்டோக்செரினி அணிலாகும். இவை துணை சஹாரா ஆப்பிரிக்காவில் மட்டுமே காணப்படுகின்றன.  
மரக் கிளைகளில் வெயில் நேரத்தில் படுத்து சூரிய குளியலில் ஈடுபடுவதால் இப்பெயரினைப் பெற்றிருக்கலாம்.  
காங்கோ மக்களாட்சிக் குடியரசில் மனிதனில் குரங்கு அம்மை பரவுவதில் இந்த சூரிய அணில் சம்பந்தப்பட்டுள்ளதாகச் சந்தேகிக்கப்படுகிறது.  
இந்தப் பேரினத்தின் கீழ் 6 சிற்றினங்கள் உள்ளன:  
- காம்பியன் சூரிய அணில், *கெலியோசியூரசு காம்பியானசு*
- மாற்றக்கூடிய சூரிய அணில், *கெலியோசியூரசு மூடாபிலிசு*
- சிறிய சூரிய அணில், *கெலியோசியூரசு பங்டேடசு*
- சிவப்பு-கால் சூரிய அணில், *கெலியோசியூரசு ருஃபோபிராச்சியம்*
- உருவென்சோரி சூரிய அணில், *கெலியோசியூரசு உருவென்சோரி*
- சான்ஜ் சூரிய அணில், *கெலியோசியூரசு உண்டுலட்டசு*
# எடோர்ட் லூயிசு டுரோசார்ட்

**எடோர்ட் லூயிசு டுரோசார்ட்** (*Édouard Louis Trouessart*) (25 ஆகஸ்ட் 1842 - 30 ஜூன் 1927) ஆங்கர்சில் பிறந்த பிரான்சு விலங்கியலாளர் ஆவார்.  
இவர் ஸ்தொராஸ்பூர்க்கில் இராணுவ மருத்துவம் பயின்றார். ஆனால் கடுமையான உடல்நலப் பிரச்சினைகள் காரணமாகப் பள்ளியை விட்டு வெளியேற வேண்டிய கட்டாயம் ஏற்பட்டது. 1864ஆம் ஆண்டில் போய்ட்டியர்ஸ் பீடத்தில் *ப்ராபரேட்டூர் டி பிசிக் ஆக* வேலையைத் தொடங்கினார், இந்த பணியின்போது, தனது நேரத்தையும் ஆற்றலையும் இயற்கை வரலாற்று ஆய்விற்கு அர்ப்பணித்தார். 1870ஆம் ஆண்டில் மருத்துவ முனைவர் பட்டம் பெற்ற இவர் மருத்துவத்தில் தனது படிப்பை மீண்டும் தொடங்கினார். பிராங்கோ-பிரஷ்யன் போரின் போது, இவர் பிரான்சு இராணுவத்தில் பணியாற்றினார். பின்னர், வில்லெவிக் மருத்துவமனையில் பணிபுரிந்தார்.  
1882 முதல் 1884 வரை, இவர் ஆங்கர்சு அருங்காட்சியகத்தில் இயக்குநராக இருந்தார், இதற்கிடையில் ஆங்கர்சில் உள்ள உயர்நிலைப் பள்ளியில் இயற்கை வரலாற்று வகுப்புகள் கற்பித்தல் பணியினை செய்தார். 1885ஆம் ஆண்டில் பாரிஸுக்கு இடம் பெயர்ந்தார். அங்கு அல்போன்ஸ் மில்னே-எட்வர்ட்டுடன் (1835-1900) பணியாற்றினார். எமிலி ஓஸ்டலெட் (1844-1905) இறந்த பிறகு, இவர் விலங்கியல் (பாலூட்டிகள் மற்றும் பறவைகள்) தலைவர் பதவியினைப் பெற்றார். இதில் இவர் 1926வரை பணியாற்றினார்.
# எடோர்ட் லூயிசு டுரோசார்ட்

## தேர்ந்தெடுக்கப்பட்ட எழுத்துக்கள்

- *லெஸ் நுண்ணுயிரிகள், லெஸ் புளிப்பு மற்றும் லெஸ் ஈரப்பதங்கள்.* *Avec 107 புள்ளிவிவரங்கள் dans le texte* (1886); பின்னர் ஆங்கிலத்தில் " நுண்ணுயிரிகள், புளிப்புகள் மற்றும் அச்சுகள்" என்று மொழிபெயர்க்கப்பட்டது. நூற்று ஏழு விளக்கப்படங்களுடன் ". (நியூயார்க் : டி. ஆப்பிள்டன் மற்றும் கோ., 1886).
- *Au bord de la mer: géologie, faune et flore des côtes de France de Dunkerque à Biarritz* (1893) - கடலோரப் பகுதி: பிரான்சின் கடற்கரைகளில் புவியியல், விலங்கினங்கள் மற்றும் தாவரங்கள் டங்கர்கி மற்றும் பியாரிட்ஸில் .
- "கேடலோகஸ் பாலூட்டி டாம் குவாம் விவென்டியம் புதைபடிமம்" (1899).
- *Faune des Mammifères d'Europe* (1910) - ஐரோப்பாவின் பாலூட்டி விலங்குகள்.
- *லா பரவல் géographique des animaux* (1922) - விலங்குகளின் புவியியல் பரவல்.
# பிராங்கோ சைமன்

**பிராங்கோ சைமன்** (*Franco Simon*, பிறப்பு: 7, அக்டோபர், 1974) என்பவர் ஓர் இந்திய பாடகரும், கேரளத்தைச் சேர்ந்த இசையமைப்பாளரும் ஆவார். இவர் சுமார் 150 மலையாளத் திரைப்பட பாடல்களையும் 1500 வெவ்வேறு இசைத் தொகுப்புகளை 5 வெவ்வேறு மொழிகளிலும் பாடியுள்ளார். இவர் பிரபல இந்திய திரைப்பட இசையமைப்பாளர் உசெப்பச்சனின் மருமகன் ஆவார். இவர் தனது இசைத் தொகுப்புகளுக்காக ஜி.எம்.எம்.ஏ விருது, பல யுவப்பிரதிப புராஸ்கர் விருதுகளையும் பெற்றவர்.
# பிராங்கோ சைமன்

## வாழ்க்கை வரலாறு

ஆகியோருடன் பிராங்கோ]]  
சைமன் என். பி மற்றும் ஆலிஸ் எம். எல் ஆகிய இணையருக்கு 7, அக்டோபர், 1974 அன்று இந்தியாவின் கேரளத்தின் திரிசூரில் பிராங்கோ சைமன் நீலங்கவில் பிறந்தார். நான்கு குழந்தைகளில் இவர் மூத்தவர். இவரது பெற்றோரின் கூற்றுப்படி, அவர் இசையில் மிகுந்த ஆர்வம் கொண்டவராக இருந்துள்ளார். மேலும் மிகச் சிறிய வயதிலேயே பாடத் தொடங்கினார். இவர் 4 வயதாக இருந்தபோது முதல் முதலில் மேடையில் பாடினார். பின்னர் பல போட்டிகளில் கலந்து கொண்டு விருதுகளை வென்றுள்ளார். பிராங்கோ மெட்ராஸ் பல்கலைக்கழகத்தில் இசையில் இளங்கலை பட்டம் முடித்தார்.  
பிராங்கோவின் முதல் திரைப்படப் பாடல் 2002 இல் நம்மல் திரைப்படத்தின் என் கரலில் (ராட்சசி) ஆகும். பிராங்கோ 2005 ஆம் ஆண்டில் ஸ்டீபன் தேவாசி, சங்கீவி பவித்ரனுடன் சேர்ந்து பேண்ட் செவன் என்ற இசைக்குழுவை உருவாக்கினார். இவர்கள் இந்திய பாப் இசையில் ஏ ஜிண்டகனி என்ற இந்தி இசைத் தொகுப்பை வெளியிட்டனர். கோஸ்மிக் மியூசிக்குடன் இணைந்து தெலுங்கு, கன்னடம், சமசுகிருத மொழிகளில் ஏராளமான இந்து பக்தி பாடல்களை பிராங்கோ உருவாக்கியுள்ளார். மிகவும் பிரபலமான 2006 மலையாள இசைத் தொகுப்பான செம்பகாமின் இரண்டு பாடல்கள் மிகவும் பிரபலமடைந்தது. இந்த இசைத் தொகுப்பு இரண்டு ஆண்டுகளுக்கும் மேலாக விருப்பப் பட்டியலில் முதலிடத்தில் இருந்து. இது இவரது திறமைகளை வெளிச்சத்திற்கு கொண்டு வந்தது. சமசுகிருத மொழியில் இவரது கிறிஸ்தவ தியான இசைத் தொகுப்பான மோரன் அமேக் தியான இசை உலகில் தனித்துவமானது.  
இவர் ஹாரிஸ் ஜயராஜ், வித்தியாசாகர், டி. இமான், தேவி ஸ்ரீ பிரசாத், உசெப்பாச்சன், மோகன் சித்தாரா, மணிசர்மா, அலெக்ஸ் பால், பெர்னி-இக்னேஷியஸ், கோபி சுந்தர், ஷியாம் தர்மன், ராம் சுரேந்தர், அல்போன்ஸ் ஜோசப் ராகுல் ராஜ், பிரகாஷ் உல்யேரி, யுவன் சங்கர் ராஜா, சயன் அன்வர், ஷபீர், நடேஷ் ஷங்கர், மரகதமணி, எம். ஜெயசந்திரன், ஆர். பி. பட்நாயக், அனுப் எஸ் நாயர், போபோ ஷாஷி, மெஜோ ஜோசப், வினு தாமஸ், தேஜ் மெர்வின், அபு முரளி, மனோஜ் ஜார்ஜ், பென்னி ஜான்சன், செஜோ ஜான், பிஜிபால், கைதாபிரம் விஸ்வநாதன் போன்ற பல முன்னணி இசை அமைப்பாளர்களுடன் பணியாற்றியுள்ளார்.
# பிராங்கோ சைமன்

## பகுதி இசைத்தொகுப்பு

பாடிய மொழிகள்  
- மலையாளம்
- தமிழ்
- தெலுங்கு
- இந்தி
- ஆங்கிலம்
- சமசுகிருதம்  
*மலையாள படங்களில் பிரபலமான பாடல்கள்*  
- ராட்சசி ( நம்மள் )
- தும்தனக்கிடி தும்மா ( முல்லவல்லியம் தென்மாவம் )
- பைனாப்பிள் பெண்ணே ( வெல்லிநட்சத்திரம் )
- கனபொன்னம் தேடி ( சாந்துபொட்டு )
- பஞ்சார சிரி கொண்டு (மேரிக்குண்டோரு குஞ்சாடு)
- ஆவணி பப்பாதம் பூத்தல்லோ (மாய மோகினி)
- ஜனுவரியில் (அயலம் நஜனம் தம்மில்)
- வெள்ளி சிறகுகள் (சேப்டர்ஸ்)
- அப்பக்கலே ( பாலிடெக்னிக் )
- ஹை ஹை ஹைலேசா (புல்லிபுலிகாலும் அட்டின்குட்டியும்)
- வசூட்டன் ( ஜம்னா பியாரி )
- பம் ஹரே (டபுள் பேரல்)
- கினவில் (பிராஞ்சியேட்டன்)
- என்னே நினக்கின்னு பிரியமல்லே (யூத் பெஸ்டிவல்)
- ஒத்து பிடிச்சால் (3 டாட்ஸ்)  
*பிரபல தமிழ்த் திரைப்பட பாடல்கள்*  
- உல்லாஹி உல்லாஹி ( லேசா லேசா )
- தோ தோ தோடா ( உள்ளம் கேட்குமே )
- நெருப்பே ( வேட்டையாடு விளையாடு )
- தீ தியே (மாற்றான்)
- தலைப்பு பாடல் (தகதிமிதா)
- தலைப்பு பாடல் (தவம்)  
*தெலுங்கு படங்களில் பிரபலமான பாடல்கள்*  
- ரெடி
- கரெண்ட்
- ராகவன்
- பிரதர்ஸ்  
*இந்தித் திரைப்படத்தில் பிரபலமான பாடல்கள்*  
- ஃப்ரீக்கி சக்ரா  
*ஆங்கில திரைப்படத்தில் பிரபலமான பாடல்கள்*  
- டேம் 999  
*பிரபலமான மலையாள இசைத் தொகுப்புகள்*  
- சுந்தரியே வா (மலையாள இசைத் தொகுப்பு)
- செம்பகமே (மலையாள பாப் இசைத் தொகுப்பு)
- அக்கர பச்ச
- பிலிஃப் (நற்செய்தி இசைத் தொகுப்பு)
- 4யு (பேண்ட் செவன் இசைத் தொகுப்பு)
- யே ஜிந்தகனி (இந்தி இசைத் தொகுப்பு)  
*சமஸ்கிருத இசைத் தொகுப்பு*  
- மோரன் அமேக் (சமசுகிருதத்தில் கிறிஸ்தவ தியான இசைத் தொகுப்பு) 2016
# ஜோதி மீனா

**ஜோதி மீனா** (*Jyothi Meena*) என்பவர் ஒரு இந்திய திரைப்பட நடிகை ஆவார். இவர் முதன்மையாக தமிழ் படங்களில் நடித்தார். இவர் *உள்ளத்தை அள்ளித்தா*, *அழகான நாட்கள்* ஆகிய திரைப்படங்களில் துணை கதாபாத்திரத்தில் நடித்ததற்காகவும், குத்தாட்டப் பாடல்களில் ஆடியதற்காகவும் சிறப்பாக அறியப்படுகிறார்.
# ஜோதி மீனா

## தனிப்பட்ட வாழ்க்கை

இந்திய ஒன்றியம், தமிழ்நாட்டின் சென்னையில் ஜோதி மீனா பிறந்தார். இவர் நடிகை ஜோதிலட்சுமியின் மகள் ஆவார். இவரது தந்தை ஓர் ஒளிப்பதிவாளர் ஆவார். இவரது தாயார் இரத்த புற்றுநோயால் 2016 ஆகஸ்ட் 8 ஆம் தேதி சென்னையில் உள்ள அவரது வீட்டில் காலமானார்.
# ஜோதி மீனா

## தொழில்

இவர் முதலில் சரத்குமாரின் படமான *ரகசிய போலிஸ்* என்ற திரைப்படத்தில் நடித்தார். பின்னர் *உள்ளத்தை அள்ளித்தா*, *அழகான நாட்கள்,* *கோபாலா கோபாலா* போன்ற படங்களிலில் குறிப்பிடத்தக்க துணை கதாபாத்திரங்களில் நடித்தார். மேலும் அஜித் குமார், பிரபு, சரத்குமார் ஆகியோருடன் குத்தாட்டப் பாடல்களில் ஆடினார். திருமணத்திற்குப் பிறகு இவர் நடிப்பிலிருந்து ஓய்வு பெற்றார். 2017 அக்டோபரில், ஒரு நேர்காணலின் போது, நல்ல கதாபாத்திரம் வந்தால் தான் மீண்டும் நடிக்க வருவதாக கூறினார்.
# ஜோதி மீனா

## திரைப்படவியல்

| 1995 | *ரகசிய போலீஸ்* | குத்தாட்டக் கலஞர் | தமிழ் |  |
| --- | --- | --- | --- | --- |
| 1995 | *திருமூர்த்தி* | தமிழ் |  |  |
| 1995 | *மாமன் மகள்* | தமிழ் |  |  |
| 1995 | *மிஸ்டர். மெட்ராஸ்* | குத்தாட்டக் கலைஞர் | தமிழ் |  |
| 1995 | *பரம்பரை* | மங்கம்மா | தமிழ் |  |
| 1996 | *உள்ளத்தை அள்ளித்தா* | மீனா | தமிழ் |  |
| 1996 | *கோபாலா கோபாலா* | அன்னக்கிளி | தமிழ் |  |
| 1996 | *பேமிலி* | ஐட்டம் நம்பர் | தெலுங்கு |  |
| 1996 | *நேதாஜி* | தமிழ் |  |  |
| 1996 | *மாண்புமிகு மாணவன்* | ஜெயலட்சுமி | தமிழ் |  |
| 1996 | *புது நிலவு* | தமிழ் |  |  |
| 1997 | *வாய்மையை வெல்லும்* | தமிழ் |  |  |
| 1997 | *சிம்மதா மரி* | "தேகோர் தேகோர்" பாடலுக்கான குத்தாட்டக் கலைஞர் | கன்னடம் |  |
| 1997 | *நல்ல மனசுக்காரன்* | ஜோதி | தமிழ் |  |
| 1997 | *நேசம்* | குத்தாட்டக் கலைஞர் | தமிழ் |  |
| 1997 | *புதையல்* | தமிழ் |  |  |
| 2000 | *பிரியம்* | தெலுங்கு |  |  |
| 2001 | *அழகான நாட்கள்* | ஆஷா | தமிழ் | } |
# லின்னேயன் சங்க விலங்கியல் ஆய்விதழ்

***லின்னேயன் சங்க விலங்கியல் ஆய்விதழ்*** (*Zoological Journal of the Linnean Society*) என்பது சக மதிப்பாய்வு செய்யப்பட்ட அறிவியல் ஆய்விதழ் ஆகும். இதில் விலங்கியலில் பல்வேறு பிரிவுகளில் நடைபெறும் ஆய்வுகளை வெளியிடுகிறது. ஓக்ஸ்போர்ட் பல்கலைக்கழகப் பதிப்பகம் லின்னேயன் சங்கத்திற்காக இவ்வாய்விதழை வெளியிடுகிறது. இந்த இதழின் தலைமை தொகுப்பாசிரியர் மார்டன் கிறிஸ்டென்ஹஸ் (லின்னேயன் சங்கம்) ஆவார். இது 1856ஆம் ஆண்டில் இலண்டனில் உள்ள லின்னேயன் சங்க செயல்முறைகளின் ஆய்விதழாக நிறுவப்பட்டது*.* 1866இல் இலண்டன் லின்னேயன் சங்க செயல்முறை இதழ் எனப்பெயரிடப்பட்ட இந்த இதழ் 1969ஆம் ஆண்டு *லின்னேனியன் சங்க விலங்கியல் ஆய்விதழ்* என மறுபெயரிடப்பட்டது.
# லின்னேயன் சங்க விலங்கியல் ஆய்விதழ்

## சுருக்கம் மற்றும் அட்டவணைப்படுத்தல்

ஆய்விதழில் வெளியாகும் ஆய்வுக் கட்டுரைகளின் சுருக்கம் கீழ்க்கண்ட தரவுத்தளங்களில் அட்டவணைப்படுத்தப்படுகிறது:
# பிரசாத் முரெல்லா

**பிரசாத் முரெல்லா** (*Prasad Murella*) என்பவர் ஒரு இந்திய திரைப்பட ஒளிப்பதிவாளர் ஆவார். இவர் முதன்மையாக தெலுங்குத் திரைப்படங்களில் பணியாற்றுகிறார். இவர் முதலில் தமிழ் திரையுலகில் அறிமுகமானார்.
# பிரசாத் முரெல்லா

## தனிப்பட்ட வாழ்க்கை

இவர் விசயவாடாவில் பிறந்தார். அங்கேயே பள்ளிக் கல்வி, உயர் கல்வி போன்றவற்றை முடித்தார். திரைப்படங்களின் மீதான ஆர்வம் காரணமாக, இவர் சென்னைக்குச் சென்று ரவி யாதவ், டி. சங்கர் போன்ற பல ஒளிப்பதிவாளர்களிடம் உதவியாளராக இருந்தார்.
# பிரசாத் முரெல்லா

## தொழில்

2000 ஆம் ஆண்டில் சுந்தர் சி. இயக்கிய *அழகான நாட்கள்* என்ற திரைப்படத்தின் மூலம் தனது தொழில் வாழ்க்கையைத் தொடங்கினார். பின்னர் தெலுங்கில் 2004 ஆம் ஆண்டில் சறீனு வைட்லா இயக்கிய *வெங்கி* படத்தின் மூலம் தெலுங்கில் அறிமுகமானார், அதே ஆண்டில் *சாந்தி* என்ற மற்றொரு படத்திற்கும் ஒளிப்பதிவு செய்தார். இவர் 2004 ஆம் ஆண்டில் *தேவதையைக் கண்டேன்* படத்தின் வழியாக மீண்டும் தமிழ் படங்களில் பணிபுரியச் சென்றார். 2006 ஆம் ஆண்டு வரை *சின்னா,* *ரெண்டு* ஆகிய படங்களுக்கு பணிபுரிந்தார்.  
2007 ஆம் ஆண்டில், தெலுங்கு படமான *தெலு* படத்திலிருந்து மீண்டும் தெல்ங்கு படங்களுக்கு ஒளிப்பதிவு செய்யத் தொடங்கினார். அதன்பிறகு தெலுங்கு திரைத்துறையிலேயே இருந்து வருகிறார். *நமோ வெங்கடேசா* படத்திற்கான சிறந்த ஒளிப்பதிவாளருக்கான 2010 ஆண்டிற்கான நந்தி விருது இவருக்கு வழங்கப்பட்டது.
|-
| | 2011
| *தூக்குடு*
| தெலுங்கு
|-
| | 2012
| *பூலா ரங்காடு*
| தெலுங்கு
|-
| | 2013
| *ஷேடோ*
| தெலுங்கு
|-
| *அத்தாரிண்டிகி தாரேதி*
| தெலுங்கு
| சிறந்த ஒளிப்பதிவாளருக்கான சியாமா விருது (தெலுங்கு)
|-
| | 2015
| *எஸ் / ஓ சத்தியமூர்த்தி*
| தெலுங்கு
|-
| *சௌக்யம்*
| தெலுங்கு
|-
| | 2017
| *கட்டமராயுடு*
| தெலுங்கு
|-
| *எம்.எல்.ஏ.*
| தெலுங்கு
|-
| 2018
| *பாந்தம்*
| தெலுங்கு
|-
| 2019
| *வெங்கி மாமா*
| தெலுங்கு
|-
| 2021
| *டக் ஜெகதீஷ்*
| தெலுங்கு
|}
# முத்துக்காளை

## ஆரம்பகால வாழ்க்கையும் தொழிலும்

முத்துக்காளை ராஜபாளையத்தில் பிறந்தார். சண்டை பயிற்சியாளராக வேண்டும் என்று கனவு கண்டார். இவர் தனது 18ஆவது வயதில் கராத்தேவில் கருப்பு பட்டையைப் பெற்றார். இவர் *பொன்மனம்* (1997) படத்தில் நடிகராக அறிமுகமாகி, நகைச்சுவை கதாபாத்திரத்ததை ஏற்றார். இவர் வடிவேலுவின் நகைச்சுவைப் பகுதிகளில் தோன்றியதன் மூலம் புகழ் பெற்றார்.
# முத்துக்காளை

## குறிப்பிடத்தக்க திரைப்படங்கள்

- *பொன்மனம்* (1997)
- *என் உயிர் நீதானே* (1998)
- *நிலவே முகம் காட்டு* (1999)
- *சுயம்வரம்* (1999)
- *மின்சார கண்ணா* (1999)
- *12 பி* (2001)
- *தவசி* (2001)
- *என் புருசன் குழந்தை மாதிரி* (2001)
- *யூத்* (2002)
- *கார்மேகம்* (2002)
- *அன்பே சிவம்* (2003)
- *புன்னகை பூவே* (2003)
- *திவான்* (2003)
- *வின்னர்* (2003)
- *எம். குமரன் சன் ஆஃப் மகாலட்சுமி* (2004)
- *சாரி எனக்கு கல்யாணமாயிடிச்சி* (2005)
- *செல்வம்* (2005)
- *சுதேசி* (2006)
- *பெரரசு* (2006)
- *மொழி* (2007)
- *சிவாஜி* (2007)
- *சீனாதானா 001* (2007)
- *வள்ளுவன் வாசுகி* (2008)
- *காத்தவராயன்* (2008)
- *தோராணை* (2009)
- *பட்டத்து யானை* (2013)
- *பேய் இருக்க பயமேன்* (2021)
# ஆனந்த் (நடிகர்)

**ஆனந்த்** என்பவர் ஒரு இந்திய திரைப்பட நடிகர் ஆவார். இவர் தமிழ், மலையாளம், தெலுங்கு படங்களில் முக்கியமாகவும் ஒரு சில கன்னட படங்களிலும் நடித்துள்ளார். பல மலையாள தொலைக்காட்சித் தொடர்களிலும் நடித்துள்ளார்.  
இன்றுவரை இவரின் மிகப் பெரிய படமாக மணிரத்னத்தின் அவல நகைச்சுவைத் திரைப்படமான *திருடா திருடா* உள்ளது. ஆனால் அந்த படத்தில் அவருடன் நடித் நடிகர்களைப் போலல்லாமல், அது இவருக்கு திருப்புமுனையை வழங்கத் தவறிவிட்டது. கமல்ஹாசனின் *சத்யா* மற்றும் விஜயகாந்தின் *பூந்தோட்ட காவல்காரன்* உள்ளிட்ட பல படங்களில் இரண்டாவது முக்கிய கதாபாத்திரங்களிலும் துணை கதாபாத்திரங்களிலும் நடித்துள்ளார்.
# ஆனந்த் (நடிகர்)

## தொழில்

1987 ஆம் ஆண்டில் இவர் *வண்ணக் கனவுகள்* மூலம் திரைப்படத்தில் அறிமுகமானார். இவர் *சத்யா* (1988), *அன்பே என் அன்பே* (1988), *அபூர்வா சகோதரர்கள்* (1989), *ஊர் மரியாதை* (1992), *தலைவாசல்* (1992), *திருடா திருடா* (1993), *எனக்கு 20 உனக்கு 18* (2003) போன்ற படங்களில் பணியாற்றியதற்காக மிகவும் பிரபலமானவர்.  
ஆனந்த் மலையாள குறும்படமான ‘காசு பணம் துட்டு மணி மணி’ என்பதை தயாரித்து இயக்கியுள்ளார். இவர் குணச்சித்திர நடிகராக அண்மையில் நடித்த படைப்புகளில் *1: நேனோகாடின்* (2014), *ரிங் மாஸ்டர்* (2014), *இவன் மரியாதராமன்* (2015), *ஸ்ரீமந்துடு* (2015), *ஜெண்டில்மேன்* (2016) போன்ற வெற்றிப் படங்கள் அடங்கும்.
# ஆனந்த் (நடிகர்)

## ஆரம்ப கால வாழ்க்கை

ஆனந்த் ஐதராபாத்தில் நான்கு மகன்களில் இளையவராக பிறந்தார். இவரது தந்தை வி. எஸ். பாரதி, புரூக் பாண்ட் இந்தியா லிமிடெட் நிறுவனத்தில் பணிபுரிந்தார், இவரது தாயார் ராஜலட்சுமி குடும்பத் தலைவி. *தி டைம்ஸ் ஆஃப் இந்தியாவின்* நிதி துணைத் தலைவரான பி. ரமேஷ், விவேகானந்தா கல்லூரியின் ஆங்கில ஆசிரியரான டாக்டர் பி. சுரேஷ், முன்னாள் இந்திய துடுப்பட்ட வீரரும் இப்போது இந்திய துடுப்பாட்ட அணியின் பந்துவீச்சு பயிற்சியாளருமான பாரத் அருண் ஆகியோர் இவரது சகோதரர்கள். திருவனந்தபுரத்தில் ஜென்செரோ என்ற உணவகத்தையும் ஆனந்த் வைத்திருக்கிறார்.
# ஆனந்த் (நடிகர்)

## தனிப்பட்ட வாழ்க்கை

ஆனந்த் நடிகை பூர்ணிமாவை 2009இல் திருமணம் செய்து கொண்டார். இவர்களுக்கு பாரதி என்ற மகன் உண்டு.
# ஆனந்த் (நடிகர்)

## தொலைக்காட்சி தொடர்கள்

| 2000 | *நிப்புலண்டி நிஜம்* | தெலுங்கு | ஈடிவி |  |
| --- | --- | --- | --- | --- |
| 2001 | *சிகரம்* | தமிழ் | சன் தொலைக்காட்சி |  |
| 2001 | *சூலம்* | தமிழ் | சன் தொலைக்காட்சி |  |
| 2004 | *ஆலிபழம்* | மலையாளம் | சூர்யா தொலைக்காட்சி |  |
| 2005 | *கடமட்டத்து கதனார்* | மலையாளம் | ஏஷ்யாநெட் |  |
| 2006 | *ஏழாம் கடலினக்கரே* | மலையாளம் | ஏஷ்யாநெட் |  |
| 2007 | *சுவாமி அய்யப்பன்* | மலையாளம் | ஏஷ்யாநெட் |  |
| 2010–2012 | *இதயம்* | தமிழ் | சன் தொலைக்காட்சி |  |
| 2011 | *தேவிமகாத்மியம்* | மலையாளம் | ஏஷ்யாநெட் |  |
| 2012 | *வீர மார்த்தாண்டவர்மா* | மலையாளம் | சூர்யா தொலைக்காட்சி |  |
| 2012 | *தோஸ்த்* | மலையாளம் | கைரளி தொலைக்காட்சி |  |
| 2015 | *ஸ்பந்தனம்* | மலையாளம் | சூர்யா தொலைக்காட்சி |  |
| 2015 | *7 ராத்திரிகள்* | மலையாளம் | ஏஷ்யாநெட் |  |
| 2016–2017 | *காயாம்குளம் கொச்சுன்னியுடே மக்கன்* | மலையாளம் | சூர்யா தொலைக்காட்சி |  |
| 2018 | *லஹிரி லஹிரி லஹிரிலோ* | தெலுங்கு | ஈடிவி |  |
| 2020-தற்போது | *அம்மாயாரியந்தே* | மலையாளம் | ஏஷ்யாநெட் |  |
| 2020-தற்போது | *அன்பே வா* | தமிழ் | சன் தொலைக்காட்சி |  |
| 2021-தற்போது | ருத்ரமாதேவி | தெலுங்கு | ஸ்டார் மா | } |
# நெள்ளியோடு வாசுதேவன் நம்பூதிரி

வில் நடைபெற்ற ஸ்ரீ மூகாம்பிகா மகாத்மிய கதகளி விழாவில் கம்சனாக நெள்ளியோடு வாசுதேவன் நம்பூதிரி]]
**நெள்ளியோடு வாசுதேவன் நம்பூதிரி** (*Nelliyode Vasudevan Namboodiri*, பிப்ரவரி 5, 1940 – ஆகத்து 2, 2021) ஒரு கதகளி கலைஞர் ஆவார். தென்னிந்தியாவின் கேரளாவிலிருந்து பாரம்பரிய கதகளி நடன-நாடகத்தின் "தீய சுவன்னா தாடி" ("சிவப்பு தாடி") பாத்திரங்களை இவர் துடிப்பாக சித்தரித்ததற்காக முதன்மையாகக் குறிப்பிட்டார்.
# நெள்ளியோடு வாசுதேவன் நம்பூதிரி

## தொழில்

இவர், 1940 இல் எர்ணாகுளம் மாவட்டத்தில் சேரநல்லூர் என்ற ஊரில் பிறந்தார். இவர் 1957இல் கோட்டக்கல்லில் உள்ள பி.எஸ்.வி நாட்டியச் சங்கத்தில் சேர்ந்து, பத்மசிறீ வழெங்கடா குஞ்சு நாயரின் கீழ் பயிற்சி பெற்றார். கேரளாவின் கலாமண்டலத்தில் கற்பித்தல் படிப்புக்குப் பிறகு, திருவனந்தபுரத்தில் உள்ள மத்திய உயர்நிலைப் பள்ளியில் கதகளி ஆசிரியராக சேர்ந்தார். தற்போது திருவனந்தபுரம் அருகே பூஜாப்புரத்தில் வசிக்கிறார்.  
கதகளியில், இவர் முதன்மையாக காளி, திரிகரத்தன், துச்சாதனன், பாகாசுரன், வீரபத்ரன் போன்ற கொடூரமான கதாபாத்திரங்களில் நடித்தார். (சுதாமா) நக்ரதுண்டி, சிம்ஹிகா, சூர்ப்பணகை, இலங்கா லட்சுமி, கறுப்பு-தாடி கொண்ட காட்டாளன் போன்ற பேய் வேடங்களைத் தவிர குசேலன் போன்ற புனிதமான வேடங்களிலும் இவர் சிறந்து விளங்குகிறார். சமசுகிருதத்திலும், இந்து மத புராணங்களிலும் ஆழமான அறிவைப் பெற்றுள்ளார். கோயில் கலையான படாகம் எனும் கதை சொல்வதிலும் இவர் திறமையானவர். வில்லியம் சேக்சுபியரின் சோக நாடகமான கிங்லியரில் பைத்தியக்காரத்தனமான பாத்திரத்தை வகித்துள்ளார்.
# நெள்ளியோடு வாசுதேவன் நம்பூதிரி

## முக்கியத்துவம்

கதகளியில் கொடூரமான தாமச குணம் கொண்ட கதாபாத்திரங்களின் முன்னணிக் கலைஞராக நெல்லியோடு கருதப்படுகிறார். இந்த கதாபாத்திரங்களின் ஆழமான விளக்கத்தை இவர் முன்வைத்துள்ளா. மேலும், நாடகங்களில் அவற்றின் முக்கிய பங்கையும் வலியுறுத்தினார்.
# பூஜாப்புரம்

**பூஜாப்புரம்** (Poojappura) என்பது தென்னிந்திய மாநிலமான கேரளாவின்திருவனந்தபுரத்தின் புறநகர்ப் பகுதியாகும். இது "திருவனந்தபுரத்தின் ஆன்மா" என்று அழைக்கப்படுகிறது. இது நகரின் தென்கிழக்கு பகுதியில் அமைந்துள்ளது. ஜகதி, கரமனை, முடவன்முகல் மற்றும் திருமலை ஆகியவற்றால் சூழப்பட்டுள்ளது. இந்த இடம் ஒரு காலத்தில் விஜயதசமி பண்டிகை காலங்களில் வழிபாட்டு இடமாக பயன்படுத்தப்பட்டு வந்துள்ளது. நவராத்திரி நோன்பின் போது திருவிதாங்கூர் மன்னர் இங்கு வந்ததால் பூஜாப்புரம் என்ற பெயர் வந்தது. விஜயதசமி நாளில், பறவை காவடி, சூர்யகாவடி, மயில்காவடி, அக்னிகாவடி போன்ற மிகப்பெரிய காவடி ஊர்வலங்களும் நடைபெறுகிறது.
# பூஜாப்புரம்

## மத்திய சிறை

பூஜாப்புரம் கேரள மத்திய சிறைச்சாலைக்காக அறியப்படுகிறது. மத்திய சிறை மாநிலத்தின் மிகப் பழமையான ஒன்றாகும். இது திருவிதாங்கூர் மன்னரின் ஆட்சிக் காலத்தில் பிரித்தானியப் பொறியாளர்களால் கட்டப்பட்டது. மாநில கல்வி துறை (பரிக்சா பவன்), எச். எல். எல். லைஃப் கேர் தலைமை அலுவலகம் (முன்னர் ஹிந்துஸ்தான் லேடெக்ஸ் நிறுவனம்), திருவாங்கூர் ஸ்டேட் வங்கி தலைமை அலுவலகம், பாரதீயம் அறக்கட்டளை ஆகியவையும் இங்கு அமைந்துள்ளது.
# பூஜாப்புரம்

## குறிப்பிடத்தக்க நபர்கள்

- மோகன்லால்
- எம். ஜெயசந்திரன் - இசை அமைப்பாளர்
- கோபிநாத் முத்துக்காடு - பூஜாப்புராவில் மேஜிக் அகாதமியை நிறுவிய மந்திரவாதி
- நெள்ளியோடு வாசுதேவன் நம்பூதிரி - கதகளி கலைஞர்
- பத்மராஜன் - மலையாளத் திரைப்பட இயக்குநர்
- நமீதா பிரமோத் - நடிகை
- பிரியதர்சன் - இந்திய திரைப்பட இயக்குநர்
- பூஜாப்புரம் இரவி - மலையாள நகைச்சுவை நடிகர்
- ஜி. சங்கர் - கட்டிடக் கலைஞர்
- பிரித்விராஜ் சுகுமாரன் - மலையாளத் திரைப்பட நடிகர்
# கோபிநாத் முத்துக்காடு

**கோபிநாத் முத்துக்காடு** (Gopinath Muthukad) (பிறப்பு: ஏப்ரல் 10, 1964) தென்னிந்திய மாநிலமான கேரளாவைச் சேர்ந்த ஒரு இந்திய மாய வித்தைக் கலைஞரும், ஊக்கமளிக்கும் பேச்சாளரும் ஆவார் . இவர் தனது செய்திகளை மக்களுக்கு தெரிவிக்கும் ஒரு ஊடகமாக மாய வித்தையை பயன்படுத்துகிறார். திருவனந்தபுரத்தில் உலகின் முதல் மாய வித்தை கழகத்தை நிறுவினார். மாயக்கலை வல்லுனரான ஆரி கௌதினி என்பவர் 1904 ஆம் ஆண்டில் நிகழ்த்திய தப்பிக்கும் மாயக் கலை செயலை 1995ஆம் ஆண்டில் இவரும் செய்து உலகின் முதல் மாயக்கலை நிபுணராவார். அதே ஆண்டில் இவருக்கு கேரள சங்கீ நாடக அகாடமி விருது வழங்கப்பட்டது. சர்வதேச மாய வித்தைச் சங்கத்தால் நிறுவப்பட்ட சர்வதேச மெர்லின் விருதை வென்றுள்ளார். கேரளாவில் குழந்தை உரிமை நடவடிக்கைகளை ஊக்குவித்ததற்காக ஐக்கிய நாடுகளின் சிறுவர் நிதியத்தின் பிரபல ஆதரவாளராக கௌரவிக்கப்பட்ட முதல் கேரளவாதியாவார்.
# மருதமுத்து

**மருதமுத்து** (*Muruthamuthu*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் கங்கவள்ளி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# மருதமுத்து

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | கங்கவள்ளி | அதிமுக | 74, 301 |  |
# சிசிர் அதிகாரி

**சிசிர் அதிகாரி** (**Sisir Kumar Adhikari**) (பிறப்பு: 19 செப்டம்பர் 1941) இவர் 2009 முதல் இந்திய நாடாளுமன்றத்தின் மக்களவை உறுப்பினராக இருமுறையும், மேற்கு வங்க சட்ட மன்ற உறுப்பினராக இரு முறையும் பதவி வகித்தவர்.  
முதலில் சிசிரி அதிகாரி, மன்மோகன் சிங் அமைச்சரவையில் இந்திய அரசின் ஊரக வளர்ச்சி அமைச்சகத்தில் துணை அமைச்சராக 25 மே 2009 முதல் 22 செப்டம்பர் 2012 முடிய பதவி வகித்தவர். .  
இவரது மகன்களில் சுவேந்து அதிகாரி மற்றும் திபேந்து அதிகாரி பாரதிய ஜனதா கட்சியில் உள்ளனர்.  
இவர் இந்திய தேசிய காங்கிரசு கட்சியில் 1972 முதல் 1998 முடியவும், பின்னர் அகில இந்திய திரிணாமுல் காங்கிரசு கட்சியில் 1998 முதல் 2021 முடியவும் இருந்தவர். மார்ச் 2021-இல் சிசிர் அதிகாரி பாரதிய ஜனதா கட்சியில் இணைந்துள்ளார்.
# இரா. மாசிலாமணி

**இரா. மாசிலாமணி** (*R. Masilamani*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். மாசிலாமணி விழுப்புரம் மாவட்டம் மயிலம் பகுதியினைச் சேர்ந்தவர். திண்டிவனத்தில் பள்ளிக் கல்வியினை முடித்த மாசிலாமணி, தஞ்சாவூர் அரசு மருத்துவக் கல்லூரியில் இளநிலை மருத்துவக் கல்வியினை முடித்துள்ளார். மாசிலாமணி 2016ஆம் ஆண்டு தமிழக சட்டசபைக்கான தேர்தலில் மயிலம் சட்டமன்றத் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். முன்னதாக இவர் திண்டிவனம் சட்டமன்றத் தொகுதிக்கு 1989ஆம் ஆண்டு நடைபெற்ற சட்டமன்றத் பொதுத் தேர்தலில் போட்டியிட்டு வெற்றிபெற்றுள்ளார்.
# இரா. மாசிலாமணி

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1989 | திண்டிவனம் | திமுக | 39,504 | 48.05 |
| 2016 | மயிலம் | திமுக | 70,880 | 41.82 |
# பத்தும் நிசங்க

**பத்தும் நிசங்க** (*Pathum Nissanka*, , பிறப்பு: 18 மே 1998) இலங்கைத் துடுப்பாட்ட வீரர் ஆவார். இவர் இலங்கைத் துடுப்பாட்ட அணிக்காகத் தனது முதலாவது பன்னாட்டுப் போட்டியில் 2021 மார்ச் மாதத்தில் மேற்கிந்தியத் தீவுகள் துடுப்பாட்ட அணிக்கு எதிராக விளையாடினார்.
# பத்தும் நிசங்க

## உள்நாட்டுப் போட்டிகள்

பத்தும் தனது முதலாவது பட்டியல் அ போட்டியில் அம்பாந்தோட்டை மாவட்ட அணியில் 2017 மார்ச் 17 இல் விளையாடினார். முதலாவது இருபது20 போட்டியை பதுரெலிய விளையாட்டுக் கழகத்திற்காக 2018 இல் விளையாடினார்.  
2018 இல், இவர் 2017-18 சூப்பர் 4 மாகாணச் சுற்றிலும், 2018 மாகாண ஒருநாள் தொடரிலும் கண்டி அணியில் விளையாடினார். தொடர்ந்து, 2019 மாகாண ஒரு-நாள் சுற்றிலும் கண்டி அணிக்காக விளையாடினார்.
# பத்தும் நிசங்க

## பன்னாட்டுப் போட்டிகள்

2019 சனவரியில், பத்தும் இலங்கை-ஏ அணியில் முதல்-தரப் போட்டிகளில் அயர்லாந்து-ஏ அணியுடன் விளையாட சேர்க்கப்பட்டார். இரண்டு ஆட்டங்களில் இவர் 258 ஓட்டங்களை இலங்கை அணிக்காகப் பெற்றுக் கொடுத்தார். 2019 பெப்ரவரியில் இவர் தனது 1,000-வது ம்,உதல்-தர ஓட்டங்களைப் பெற்றார். 2019 தெற்காசிய விளையாட்டுப் போட்டிகளில் 2019 நவம்பரில் விளையாடினார்.  
2021 பெப்ரவரியில், இலங்கையின் மேற்கிந்தியத் தீவுகளுக்கு எதிரான வரையிட்ட நிறைவுகள் அணியில் சேர்க்கப்பட்டார். தனது முதலாவது பன்னாட்டு இருபது20 (ப20இ) போட்டியில் 2021 மார்ச் 3 இல், மேற்கிந்தியத் தீவுகளுக்கு எதிராக விளையாடினார். பின்னர், இலங்கையின் தேர்வுத் துடுப்பாட்ட அணியில் சேர்க்கப்பட்டார். தனது முதலாவது ஒருநாள் பன்னாட்டுத் துடுப்பாட்டப் போட்டியை 2021 மார்ச் 10 இல் மேற்கிந்தியத் தீவுகளுக்கு எதிராக விளையாடினார். தனது முதலாவது தேர்வுப் போட்டியை 2021 மார்ச் 21 இல் மேற்கிந்தியத் தீவுகளுக்கு எதிராக விளையாடி, ஆட்டத்தின் இரண்டாவது பகுதியில் 103 ஓட்டங்களை எடுத்து, முதலாவது தேர்வுப் போட்டியில் சதம் எடுத்த நான்காவது இலங்கை வீரர் என்ற சாதனையை ஏற்படுத்தினார்.
# கே. எஸ். தென்னரசு

**கே. எஸ். தென்னரசு ** (* K. S. Thennarasu*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் ஈரோடு கிழக்கு தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# கே. எஸ். தென்னரசு

### சட்டமன்ற உறுப்பினராக

2023ல் நடந்த இடைத்தேர்தலில் ஈரோட்டு கிழக்கு தொகுதியில் தோல்வியடைந்தார்.
| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2001 | ஈரோடு | அதிமுக | 95,450 | 52.40% |
| 2016 | ஈரோடு கிழக்கு | அதிமுக | 64,879 | 44.77% |
# பூஜாப்புரம் இரவி

**இரவீந்திரன் நாயர்** (Raveendran Nair) தனது மேடைப் பெயரான **பூஜாப்புரம் ரவி** (Poojappura Ravi) என பிரபலமாக அறியப்படும் இவர் இந்திய நடிகராவார். முதன்மையாக மலையாளத் திரைப்படங்களில் நகைச்சுவை வேடங்களில் கவனம் செலுத்துகிறார். மேடை நடிகராக இருந்த இவர் "கலாநிலையம் டிராமா விஷன்" என்ற பிரபல நாடக நிறுவனத்தின் ஒரு பகுதியாக இருந்தார். 1970களின் நடுப்பகுதியில் மலையாளத் திரைப்படங்களில் நடிக்கத் தொடங்கினார். கேரளாவில் தயாரிக்கப்பட்ட பல "கருப்பு வெள்ளை" திரைப்படங்களில் இவர் நடித்துள்ளார். இவர், பெரும்பாலும் குணச்சித்திர நடிகராக பல படங்களில் நடித்துள்ளார். இவரது திரைப்படங்களின் பட்டியலின் சரியான எண்ணிக்கை புதுப்பிக்கப்படவில்லை என்றாலும், இவர் 600 படங்களை தாண்டிவிட்டார். 1990களில் தொலைக்காட்சி நாடகங்களிலும் நடித்துள்ளார். இப்போது இவர் மலையாளத் தொலைக்காட்சியிலும் திரைப்படங்களிலும் பரபரப்பான நடிகராக இருக்கிறார்.
# பூஜாப்புரம் இரவி

## தொழில்

இவரது சிறந்த கதாபாத்திரம் 1992 இல் வெளிவந்த *கல்லன் கப்பலில் தானே-* என்ற படத்தில் சுப்பிரமணியம் சுவாமி என்ற வேடத்தில் இருந்தது. 1978- இதோ ஒரு மனுஷ்யன், 1979- ஜீவிதம் ஓரு கணம், 1985-கீர்த்தனம், 1985-பாதமுத்யம், 1988-சாரவலயம் போன்றத் திரைப்படங்களில் குட்டன் பிள்ளை என்ற காவலர் வேடத்தில் நடித்தது குறிப்பிடத்தக்கதாகும்.
# பூஜாப்புரம் இரவி

## தனிப்பட்ட வாழ்க்கை

இரவி, கேரளாவின் திருவனந்தபுரத்தில் உள்ள பூஜாப்புரத்தில், மாதவன் பிள்ளை, பவானியம்மா ஆகியோருக்குப் நான்கு குழந்தைகளில் மூத்தவராக பிறந்தார். சின்னம்மா நினைவு பெண்கள் உயர்நிலைப் பள்ளியிலும், திருமலை மேல்நிலைப்பள்ளியிலும் தொடக்கக் கல்வியைப் பெற்றார். இவருக்கு தங்கம்மா என்பவருடன் திருமணம் நடந்தது. இந்த தம்பதிக்கு இலட்சுமி என்ற ஒரு மகளும், ஹரி குமார் என்றஒரு மகனும் உள்ளனர்.
# ஏ. பி. சக்திவேல்

**ஏ. பி. சக்திவேல்** (*A. B. Sakthivel*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் சேலம்-தெற்கு தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# ஏ. பி. சக்திவேல்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | சேலம்-தெற்கு | அதிமுக | 1,01,696 | 52.48 |
# கோ. வெங்கடாசலம்

**கோ. வெங்கடாசலம்** (*G. Venkatachalam*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2011 மற்றும் 2016ஆம் ஆண்டு தமிழக சட்டசபைக்கான தேர்தலில் சேலம் மேற்கு தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# கோ. வெங்கடாசலம்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 2011 | சேலம் மேற்கு | அதிமுக | 95, 935 |  |  |
| - | 2016 | சேலம் மேற்கு | அதிமுக | 80,755 | 40.50% |
# ப. மனோன்மணி

**ப. மனோன்மணி** (*P. Manonmani*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் வீரபாண்டி தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# ப. மனோன்மணி

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | வீரபாண்டி | அதிமுக | 94,792 | 46.49% |
# வி. ஜி. ராஜேந்திரன்

**வி. ஜி. ராஜேந்திரன்** (*V. G. Raajendran*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திருவள்ளூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# வி. ஜி. ராஜேந்திரன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | திருவள்ளூர் | திமுக | 80,473 | 39.29 |
| 2021 | திருவள்ளூர் | திமுக | 107,709 | 50.27 |